Baránik, Alojz, poslanec NR SR (2018-06-19):
Ďakujem pekne za slovo. Ja by som povedal pár rýchlych poznámok k tomu, čo tu bolo povedané. Samé zaujímavé veci tu boli povedané, nie je zjavné, že ktorá strana má pravdu. Avšak pochybnosti pretrvávajú najmä v tom, že ako je nastavené v tomto zákone, ako je nastavený výber kandidátov. Zase trpíme tým, čím trpíme pri všetkých takýchto aktivitách, a to je taký akýsi incestuálny výber, to znamená, že prokuratúra v podstate tam dáva, bude mať tri hlasy, pretože; a potom jeden hlas bude mať Súdna rada alebo jedného kandidáta a jedného minister. To sú všetky veci, ktoré naznačujú to, že tá organizácia, ktorú snáď nikto z nás nemôže považovať za garanta spravodlivosti u nás, to je tá organizácia, ktorá má snáď najnižšiu možnú dôveryhodnosť zo všetkých, tak tá bude určujúca, pretože; na to, ktorí kandidáti sa tam dostanú. A pritom sme; to je organizácia, kde človek číslo dva je ten istý človek, ktorý si atrahoval 61 vecí na to, aby ich dostal pod koberec a nič sa nedeje. Jeho šéf, generálny prokurátor, je s tým spokojný. Skrátka vzniklo tu veľa všelijakých nepríjemností o tom, že som sa nejak – dokonca neslušne – vyjadroval smerom k pánovi generálnemu prokurátorovi v súvislosti s tým, že bol práceneschopný a tak ďalej, ale realita je taká, že my nemôžeme byť spokojní s tým, ako funguje prokuratúra, a tento zákon práve tej prokuratúre pripisuje skoro najväčšie právomoci v tomto. Ešte nejakú právomoc má určite aj Národný bezpečnostný úrad, o ktorom už veľmi správne bolo povedané, že má dôveryhodnosť asi tak približne takú ako tá prokuratúra. Takže Slovensko pri všetkých takýchto akciách má, alebo táto vládna garnitúra má pri všetkých takýchto akciách určitú schopnosť určitej sabotáže, podvrhnutia dobrého zámeru. Ak aj ten zámer by bol dobrý, tak výsledok bude taký, že bude ďalší dôvod na nejakú falošnú nádej, že niečo sa zmení, ale v skutočnosti dôjde len k tomu, že ľudia budú zase sklamaní, pretože nič podstatného sa nezmení. Predsa mi nikto nebude hovoriť, že tí ľudia v najvyšších politických sférach, a to všetci vieme, tí, čo, niektorí z nich sedia tu medzi nami, ktorí idú v tých karuselových obchodoch, že tí si to už teraz nezariaďujú, že to bude celé o ničom toto. A ak mi niekto hovorí, no, to ešte uvidíme, ako to bude, no oni vedia, pretože títo ľudia rozmýšľajú strategicky. Tak preto ja osobne neverím, že toto je niečo iné ako čiastočne, na začiatku nejaká, nejaký dobrý zámer, ale ten už bol podchytený touto vládnou mafiou na to, aby sa z toho stala len, stalo len ďalšie pozlátko, ktoré zakrýva tie strašné veci, v ktorých tu žijeme. Keď sa hovorí, že máme tu záujem na dobrom človeku, nebolo to to isté, keď sa napríklad tu v tomto pléne volil pán Kováčik? Predsa nebolo to už vtedy také? Ten človek, ktorý sa tam dostane, je, s vysokou pravdepodobnosťou sa dá očakávať, že to bude človek, ktorý bude podchytený preto, že naňho niečo majú, alebo že má skrátka nejaký iný problém, vďaka ktorému nikto, kto sa z vládnej garnitúry podieľal na trestnej činnosti, ktorú by prípadne tento človek mal akýmkoľvek spôsobom vyšetrovať, sa nedostane do jeho sféry vplyvu. Čiže celé, obávam sa, že tento; naša; participácia Slovenska na tomto programe je dobrá len na to, že sa vytvorí predstava, že sa tu niečo pozitívne deje, vláda to predá ako niečo pozitívne, ale v skutočnosti sa neodohrá nič. Bohužiaľ, takto to je. Ďakujem.